open-index/open-wikipedia-markdown huggingface dataset:
Կրկին սիրահարված

**Կրկին սիրահարված** (), իսպանական ռոմանտիկ կատակերգական հեռուստասերիալ, որը ստեղծվել է Կառլոս Մոնտերոյի կողմից Նեթֆլիքսի համար։ Նկարահանվել են Ջորջինա Ամորոսը, Ֆրանկո Մասինին, Ալբերտ Սալազարը, Կառլոս Գոնսալեսը, Բլանկա Մարտինեսը և Ռոզեր Վիլախոսանան։ Նեթֆլիքս հարթակում հեռարձակումը կայացել է 2023 թվականի փետրվարի 14-ին։

## Սյուժե
2003 թվականի սեպտեմբերին Իռենը (Ջորջինա Ամորոս) ժամանում է Մադրիդ՝ ցանկանալով նվաճել աշխարհը և դառնալ կինոռեժիսոր։ Այնտեղ նա հանդիպում է իր լավագույն ընկերներին և Խուլիոյին (Ֆրանկո Մասինի), ով կարող էր նրա ֆիլմերի համար դանռալ կատարյալ գլխավոր հերոսը իր ֆիլմերի և իր կյանքի համար։ Բայց կյանքը միշտ այլ ծրագրեր ունի։

## Դերասանական կազմ

### Երկրորդական կազմ

## Արտադրություն
2022 թվականի ապրիլին Նեթլիքսը հայտարարել է, որ «Էլիտա», «Խառնաշփոթ՝ քեզնից հետո» և «ֆերիա։ Ամենամթին լույսը» հեռուստասերիալներից հետո աշխատում է Կառլոս Մոնտերոյի հետ նոր հեռուստասերիալի վրա։ Գլխավոր դերերի համար հաստատվել են Ֆրանկո Մասինին և Ջորջինա Ամորոսը։ Ինչ-որ պահի վերնագիրը ցանկացել են հաստատել «Meet Cute»-ը, սակայն վերջնական տարբերակ է ընտրվել «Կրկին սիրահարված»-ը։

## Թողարկում և մարքեթինգ
2023 թվականի հունվարի 16-ին թողարկվել է հեռուստասերիալը, իսկ պրեմիերան կայացել է փետրվարի 14-ին։

## Ծանոթագրություններ

Կատեգորիա:2023 հեռուստասերիալներ
Կատեգորիա:21-րդ դարի հեռուստասերիալներ
Կատեգորիա:Netflix-ի արտադրության ֆիլմեր
Կատեգորիա:Իսպանական հեռուստասերիալներ
Կատեգորիա:Իսպաներեն հեռուստասերիալներ
Կատեգորիա:Կատակերգական հեռուստասերիալներ
Կատեգորիա:Նեթֆլիքսի բնօրինակ ծրագրեր
Կատեգորիա:Ռոմանտիկ կատակերգական հեռուստասերիալներ
«Բուբա-կիկի» էֆեկտ

alt=Booba and Kiki shapes|աջից|մինի|250x250փքս| Նկար «Բուբա-կիկի» թեստից. փորձի մասնակիցների մեծ մասը ձախ պատկերն անվանել է «կիկի», իսկ աջը՝ «բուբա»
**«Բուբա-կիկի» էֆեկտ,** համապատասխանություն, որը մարդկային բանականությունը սահմանում է բառի ձայնային պատյանի և առարկայի երկրաչափական ձևի միջև։ Ձայնի և ձևի սինեսթեզիայի օրինակ է։

## Պատմություն
Էֆեկտը 1929 թվականին հայտնաբերել է գերմանա-ամերիկացի հոգեբան Վոլֆգանգ Կյոլերը Տեներիֆե կղզում անցկացված գիտափորձի արդյունքում։ Կյոլերը մասնակիցներին ցույց է տվել երկու պատկեր՝ կլորավուն և սուր անկյուններով, և առաջարկել է որոշել, թե դրանցից որն է կոչվում «տակետե», իսկ որը՝ «բալուբա»։ Գիտափորձը հաստատել է Կյոլերի ենթադրությունը, որ մարդկանց մեծամասնությունը կլորավուն պատկերն անվանել է «բալուբա», իսկ սուր անկյուններովը՝ «տակետե»։

2001 թվականին նյարդաբաններ Վիլեյանուր Ռամաչանդրանը և Էդվարդ Հաբարդը կրկնել են Կյոլերի փորձը Ամերիկայի Միացյալ Նահանգներում (անգլերեն) և Հնդկաստանում (թամիլերեն)՝ պատկերների անունները փոխարինելով «կիկի» և «բուբա» բառերով։ Հարցը հետևյալն էր. *«Ներկայացված պատկերներից ո՞րն է «բուբա», ո՞րը «կիկի»»*։ Հարցվածների 95 տոկոսը կլորավուն պատկերն անվանել է «բուբա», իսկ սուր անկյուններովը՝ «կիկի»։ Այսպիսով, հաստատվել է այն վարկածը, որ մարդը վերացական իմաստներ վերագրում է պատկերներին և հնչյուններին նույն կերպ։

Կանադացի գիտնական Դաֆնի Մորերի և նրա գործընկերների աշխատանքը ցույց է տվել, որ նույնիսկ 2 տարեկան երեխաները, որոնք կարդալ չգիտեն, բառի իմաստը նույն կերպ են բխեցնում նրա ձայնային պատյանից և այն վերագրում նրա ձևին համապատասխանող պատկերին։

Ռամաչանդրանը և Հաբարդը ենթադրում են, որ «բուբա-կիկիի» էֆեկտը ցուցադրում է այն, որ առարկաների անվանումները լեզվում ամենևին կամայական չեն։ Մարդկանց մեծամասնությունը կլորավուն պատկերը կանվանի «բուբա», քանի որ այս բառն արտասանելու համար հարկավոր է շուրթերը ձգել փողիկի տեսքով։ «Կիկի» բառն արտասանելու համար հարկավոր է «ծռմռել» շուրթերը։ Բացի այդ, [կ] հնչյունի արտասանումը շատ ավելի մեծ ջանքեր է պահանջում, քան [բ] հնչյունինը։ Ձայնի և երկրաչափական ձևի դիտվող սինեսթեզիան հաստատում է հնչյունաբանության հիմնական թեզը՝ հնչյունները կարող են ինքնուրույն իմաստ կրել։

## Ծանոթագրություններ

Կատեգորիա:Հոգելեզվաբանություն
Կատեգորիա:Կոգնիտիվ գիտություն
Կատեգորիա:Հնչյունաբանություն
Կատեգորիա:Հոգեբանական երևույթներ
Կատեգորիա:Հոգեբանական գիտափորձեր
Կատեգորիա:Բարեհնչություններ
Մեխանիկական ձայնագրում

**Մեխանիկական ձայնագրում**, ձայնային հաճախության էլեկտրական ազդանշանների գրառման համակարգ, որը հիմված է մեծ ազդեցության ազդանշանակրի (սկավառակի) ձևի փոփոխության վրա։ Սովորաբար մեխանիկական ձայնագրումը կատարվում է սկավառակի եզրից դեպի կենտրոն, ուստի ձայնաշառավիղը պարուրաձև է։ Մոնոֆոն ձայնագրման տեսակներն են՝ 
# Լայնական, երբ գրառող տարրի (կտրիչի) մեխանիկական տատանումերը տեղի են ունենում սկավառակի ուղղությամբ, 
# Խորքային, երբ կտրիչը տատանվում է սկավառակի մակերևույթին ուղղահայաց,
# Միկրոձայնագրում՝ փոքր ամպլիտուդի տատանումներով լայնական ձայնագրում։

Ստերեոֆոնիկ ձայնագրման դեպքում կտրիչը տատանվում է սկավառակի մակերևույթի նկատմամբ 45° ան­կյուն ունեցող 2 փոխուղղահայաց ուղղություններով (լայնական-խորքային ձայնագրում)։

## Պատմություն
Ձայնի ձայնագրման և նվագարկման առաջին սարքերը եղել են մեխանիկական երաժշտական գործիքները։ Նրանք կարող էին մեղեդիներ նվագել, բայց ի վիճակի չէին արձանագրել կամայական հնչյուններ, ինչպիսիք են մարդու ձայնը։ Մեխանիկական հայտնագործությունները նվագել ե թղթի, փայտի, մետաղական գլանափաթեթների, ծակոտկեն սկավառակների և այլ հարմարանքների վրա ձայնագրված երաժշտություն։ Բացի մարդու ձեռքերից, այդ մեխանիզմները կարող էին գործի դրվել նաև այլ ձևերով՝ ջուր, ավազ, բեռ, զսպանակ կամ էլեկտրականություն։

Վերածննդի դարաշրջանում հայտնվում են մի շարք մեխանիկական երաժշտական գործիքներ, որոնք օգտագործում են գլան՝ մեղեդիներ նվագելու համար, ինչպիսիք էին երգեհոնիկը (15-րդ դար), երաժշտական ժամացույցները (1598), մեխանիկական սպինետները (16-րդ դար), երաժշտական արկղերը, տուփերը (1815)։ Այս բոլոր գյուտերը կարող էին նվագել պահպանված երաժշտություն, բայց չէին կարող ձայնագրել տարբեր հնչյուններ, կենդանի կատարումներ և ունեին մեղեդիների սահմանափակ շարք։

Մեխանիկական դաշնամուրն առաջին անգամ ցուցադրվել է Ֆիլադելֆիայի ցուցահանդեսում 1886 թվականին՝ օգտագործելով թղթե ծակոտկեն ժապավեն, որը թույլ է տալիս ձայնագրել երկար հատվածներ։ Դաշնամուրների մեխանիզմը անընդհատ բարելավվում էր, և դրանց թողարկումը շարունակվել է մինչև 20-րդ դարի կեսերը։

## Ծանոթագրություններ
Ջորջ Բանկրոֆթ

**Ջորջ Բանկրոֆթ**  , ամերիկացի դերասան

## Կենսագրություն
Ջորջ Բանկրոֆթը ծնվել է 1982 թվականին, Փենսիլվանիա նահանգի Ֆիլադելֆիա քաղաքում։

1900 թվականին նա լողալով մտել է «USS Oregon» ռազմանավի կմախքի տակ՝ ստուգելու վնասի չափը այն բանից հետո, երբ ռազմանավը Չինաստանի ափերի մոտ բախվել է ժայռին։ Այդ արարքի համար Ջորջ Բանկրոֆթն իրավունք է ստացել սովորելու ռազմածովային ակադեմիայում։ Ռազմածովային նավատորմում աշխատելու օրերին նա պիեսներ է բեմադրել նավի վրա

ԱՄՆ-ի ռազմածովային ակադեմիան ավարտելուց հետո Ջորջ Բանկրոֆթը չի շարունակել իր կարիերան նավատորմում, այլ սկսել է հանդես գալ ռևյուներում՝ երաժշտական և պարային համարներով։ Կինոյում իր առաջնաելույթը նա կատարել է 1921 թվականին և կարճ ժամանակ անց հասել ճանաչման և հաջողությոունների։ Այդ ժամանակաշրջանում նա հիշվում է «Փախստականը» (1926 թ.), «Ծեր արմադիլոներ» (1926 թ.), «Ընդհատակ» (1927 թ.), «Նյու Յորք նավահանգիստ» (1928 թ.), «Չարի ցանց» (1928 թ.) և «Ամպրոպ» (1929 թ.) ֆիլմերում։ Ջիմ Լանգի դերի համար որպես լավագույն դերասան նա առաջադրվել է Օսկարի։ Ձայնային ֆիլմերի պահանջներին հարմարվելու անկարողության պատճառով Ջորջ Բանկրոֆթը 1930-ականների կեսերին սկսել է հանդես գալ երկրորդական դերերում, սակայն  երբեմն շարունակել է  նկարահանվել այնպիսի ֆիլմերի գլխավոր դերերւմ, ինչպիսիք են «Միստր Դիդսը տեղափոխվում է քաղաք» (1936), «Կեղտոտ երեսներով հրեշտակներ» (1938), «Դիլիժանս» (1939) և «Ամեն առավոտ, ես մեռնում եմ» (1939)։

1942 թվականին Ջորջ Բանկրոֆթն ավարտել է իր դերասանական կարիերան և Հոլիվուդից տեղափոխվել Հարավային Կալիֆոռնիայի ռանչո, որտեղ կյանքի մնացած տարիներն անցկացրել է կնոջ՝ դերասանուհի Օկտավիա Բրոսկի հետ։

Ջորջ Բանկրոֆթը մահացել է Սանտա Մոնիկա քաղաքում, 1956 թվականի հոկտեմբերին, 74 տարեկան հասակում։

## Ծանոթագրություններ

## Արտաքին հղումներ
*George Bancroft
*
*George Bancroft at AllMovie
*George Bancroft  at Find a Grave
*Photographs and literature

Կատեգորիա:20-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կարինե Գեորգիան

**Կարինե Արմենի Գեորգիան**  (), խորհրդային, ռուսաստանահայ թավջութակահարուհի, երաժշտության ուսուցչուհի, Արմեն Գեորգիանի դուստրը։

## Կենսագրություն
Կարինե Արմենի Գեորգիանը ծնվել է 1944 թվականի հունվարի 5-ին, Մոսկվա քաղաքում։ 1949 թվականից թավջութակ է սովորել հոր՝ Մոսկվայի Գնեսինների անվան երաժշտական ուսումնարանի մանկավարժ Արմեն Յակովլևիչ Գեորգիայի ղեկավարությամբ։ Մայրը՝ Գալինա Սախարովան, եղել է երգչուհի, սոպրանո, ՌՍՖՍՀ վաստակավոր արտիստ։ 1967 թվականին ավարտել է Մոսկվայի Չայկովսկու անվան պետական կոնսերվատորիան` Մստիսլավ Ռոստրոպովիչի թավջութակի դասարան։ 1970 թվականից որպես մեներգչուհի հանդես է եկել Մոսկվայի ֆիլհարմոնիայում։

Հյուրախաղերով հանդես է եել Անգլիայում, ԱՄՆ-ում, Կանադայում, Շվեդիայում, Արևելյան Գերմանիայում, Լեհաստանում և այլ երկրներում։ 
Եղել է թավջութակի մրցույթների հաղթող՝ Համառուսական (1961, 3-րդ մրցանակ), Համամիութենական (1965, 1-ին մրցանակ), Պյոտր Չայկովսկու անվան միջազգային մրցույթ (1966, 1-ին մրցանակ)։

1980 թվականից նա ապրում է Լոնդոնում։ 1983 թվականից դասավանդել է Դետմոլդի (Գերմանիա) երաժշտական դպրոցում։ 2003 թվականից եղել է Մեծ Բրիտանիայի Մանչեստր քաղաքի Հյուսիսային թագավորական երաժշտական քոլեջի դասախոս։

## Սկավառակագրություն
* **Robert & Clara Schumann Music for Cello and Piano.** Karine Georgian (cello), Jan Willem Nelleke (piano). Naxos 8.572375, 2011.
* **Bach Suites and Gamba Sonatas.** SommCD 090-2 (3 CDs). Karine Georgian (cello), Gary Cooper (harpsichord). Somm Recordings, 2009
* **Kodály Music for Cello and Violin**. Alto ALC 1138. Karine Georgian (cello), Marco Rizzi (violin). Presto Classical, 2011.
* **Brahms Cello Sonatas.** Biddulph LAW 014 (2 CDs). Karine Georgian (cello), Pavel Gililov (piano). Amazon, 1997.
* **Brahms Clarinet Trio**. Hyperion CDA66107. Thea King (clarinet), Karine Georgian (cello), Clifford Benson (piano). Amazon, 2000.
* **John Ireland Chamber Works.** Chandos CHAN 241-40 (2 CDs). Lydia Mordkovitch (violin), Karine Georgian (cello), Ian Brown (piano). Amazon, 2008.
* **Martinu Music for Cello and Piano.** Alto ALC 1057. Karine Georgian (cello), Ian Munro (piano). Amazon, 2009.
* **Sofia Gubaidulina Seven Words.** Berlin Classics 0011132BC. Karine Georgian (cello), Elsbeth Moser (bayan), Deutsche Kammerphilharmonie under the direction of Thomas Klug. Amazon, 2002.
* **New Works for Cello and Accordion.** Cordaria CAGD 512 (2 CDs). Karine Georgian (cello), Elsbeth Moser (accordion). CD Baby, 1997.
* **Sonatas by Shostakovich and Britten.** SommCD 067. Karine Georgian (cello), Jeremy Young (piano). Amazon, 2007.

## Ծանոթագրություններ

## Արտաքին հղումներ
*Պաշտոնական կայք 
*Karine Georgian
*Karine Georgian

Կատեգորիա:Ռուս թավջութակահարներ
Կատեգորիա:Ռուս մանկավարժներ
Երաժշտական լարվածք

**Երաժշտական լարվածք**, հնչյունային համակարգում աստիճանների հաճախության մաթեմատիկորեն արտահայտված հարաբերությունը։ Մ. թ. ա. տարբեր սկզբունքների լարվածքներ գործածել են Հին Չինաստանում, Հին Հնդկաստանում, Հին Եգիպտոսում և այլուր։ Եվրոպայում հնագույն լարվածքը պյութագորասյանն է, որը կազմվում է հաջորդական մաքուր կվինտաներով (2:3) ստացվող հնչյուններն օկտավայի սահմաններում ի մի բերելով։ Մաքուր լարվածքում, կվինտաներից և օկտավաներից բացի, հաշվի է առնվում նաև մաքուր մեծ տերցիան (4:5)։ 
 
 

Այս հնչյունաշարերում, էնհարմոնիզմի բացակայության հետևանքով, օկտավայի մի շարք աստիճաններ հանդես են գալիս մի քանի տարբերակներով, ուստի դրանք գործածելի չէին որոշակի բարձրության հնչյուններ արտաբերող երաժշտական գործիքներում։ 17-րդ դարից պրոֆեսիոնալ երաժշտության մեջ կիրառվում է էնհարմոնիզմի երևույթն օգտագործող 12-աստիճանանոց հավասարաչափ տեմպերացված լարվածք։

Լարվածք է կոչվում նաև կամերտոնի հնչյունների համար չափանմուշ ընդունված բացարձակ բարձրությունը, որի հիման վրա լարում են երաժշտական գործիքները (հիմքն օկտավայի լարվածքն է, վրկ-ում՝ 440 տատանում), ինչպես նաև մի շարք լարային գործիքների բաց լարերով ստացվող հնչյունների բարձրությունների հարաբերությունը։ Ջութակի, ալտի և թավջութակի լարվածքը կվինտաներով է, կոնտրաբասինը՝ կվարտաներով։

Կատեգորիա:Երաժշտական եզրույթներ
Կատեգորիա:Երաժշտագիտություն
Թեմա (երաժշտություն)

**Թեմա** (հունարեն՝ θέμα – այն, ինչ դրված է հիմքում), երաժշտական ստեղծագործության կառուցվածքի հիմնական բաղադրիչներից, որով բնութագրվում են նրա նկարագիրն ու միտքը։ Լայն առումով՝ թեման այն կարևոր բնորոշիչն է, որով առանձնանում է տվյալ ստեղծագործությունը։ Պոլիֆոնիկ երկերում (մասնավորապես՝ ֆուգայում) սովորաբար կարճ է և միաձայն, հոմոֆոն ստեղծագործություններում՝ համեմատաբար տևական. կազմված է գլխավոր մեղեդու և հարմոնիայի ձայների միասնությունից։ Երբեմն թեմայի նախանյութը որևէ ժողովրդական մեղեդի է («Որսկան ախպեր» երգի մեղեդին՝ Արամ Խաչատրյանի 2-րդ սիմֆոնիայի 3-րդ մասի թեմայում, և այլն)։ Կան, այսպես կոչված, «հավերժական» թեմաներ (հայրենասիրական, բնության, սիրո և այլն), որոնք արտացոլված են բոլոր սերունդների արվեստի ստեղծագործություններում։

Թեման կարող է ընկալվել որպես ամբողջական երաժշտական ստեղծագործութություն, առանձին այն ստեղծագործությունից, որում այն հանդիպում է։ Ի տարբերություն գաղափարի կամ մոտիվի, թեման սովորաբար ամբողջական ֆրազ կամ պարբերություն է։

Եռամաս ֆուգայում հիմնական թեման (կրկներգը, որը սովորաբար կոչվում է «սուբյեկտ») հնչում է երեք անգամ տարբեր ձայներով՝ սոպրանո, ալտ, բաս, կամ դրանց որոշ վարիացիաներով։ Չորս մասից բաղկացած ֆուգայում կրկներգը հնչում է չորս անգամ։ Այստեղ մոտիվը կարճ մեղեդային ֆիգուր է, որն օգտագործվում է բազմիցս, որը կարող է օգտագործվել թեմա ստեղծելու համար։

## Ծանոթագրություններ

## Գրականություն

* 
* 
* 
* 
* 
*
* 
* 
* 
* 
* 
* 
* 

Կատեգորիա:Երաժշտական եզրույթներ
Ալբերտ Սալազար

**Ալբերտ Սալազար Սանչես Բուենո** (, ), կինոյի, հեռուստատեսության և թատրոնի իսպանացի դերասան, որն առավել հայտնի է «Ռիեռա» հեռուստասերիալում կատարած Մարսալի և «Սև Ծովալճակ։ Բարձունքները» հեռուստասերիալում կատարած Փոլ Ուրիբեի դերերով։

## Կյանք և կարիերա
Սովորել է Բարսելոնայի *Էոլիա դրամատիկական արվեստի դպրոցում* և *Լաուրա Ջոյի դերասանական դպրոցում*։ Դերասանական կարիերան սկսել է նկարահանվելով մի քանի կարժամետրաժ ֆիլմերում, իսկ առավել մեծ հայտնություն ստացել է «Ռիերա» հեռուստասերիալում կատարած Մարսալի դերով։

2018 թվականին նա սկսել է կատարել Կառլոսի դերը Դանիել Մեյերի «A.K.A.» ներկայացման մեջ, ինչի շնորհիվ 22-րդ Max Awards մրցանակաբաշխության ժամանակ արժանացել է *լավագույն տղամարդու դեր* անվանակարգի։ 2020 թվականին նկարահանվել է «Թռչունները գիշերը չեն թռչում» գեղարվեստական ֆիլմում և «Դրամա» հեռուստասերիալում, որտեղ կատարել է երաժիշտի դեր։

2021 թվականին միացել է «Սև ծովալճակ» հեռուստասերիալի վերաթողարկման՝ «Սև ծովալճակ։ Բարձունքներ» հեռուստասերիալի դերասանական կազմին, որտեղ կատարել է Փոլի դերը։

## Ֆիլմագրություն
### Կինո

### Հեռուստատեսություն

### Տեսահոլովակներ

## Ծանոթագրություններ

Կատեգորիա:21-րդ դարի դերասաններ
Կատեգորիա:Թատրոնի դերասաններ
Կատեգորիա:Իսպանացի կինոդերասաններ
Կատեգորիա:Իսպանացի հեռուստատեսային դերասաններ
Կատեգորիա:Իսպանացի մոդելներ
Ալինա Բերեժնա

**Ալինա Վյաչեսլավովնա Բերեժնա** (), ), ուկրաինացի մարզուհի, ազատ ոճի ըմբիշ, 2013 թվականի աշխարհի չեմպիոն,  2019 թվականի աշխարհի առաջնության արծաթե մեդալակի, 2013 և 2019 թվականների Եվրոպայի  չեմպիոն։

## Կենսագրություն
Ալինա Մախինյան ծնվել է 1991 թվականի հունվարի 5-ին Չիտա քաղաքում։ 1994 թվականին ընտանիքը տեղափոխվել է Ուկրաինա։

2019 թվականին Ղազախստանում տեղի ունեցած նախաօլիմպիական աշխարհի առաջնությունում՝ մինչև 72 կգ քաշային կարգում, Ալինան նվաճել է արծաթե մեդալ։

2020 թվականի փետրվարին Իտալիայի մայրաքաղաքում տեղի ունեցած մայրցամաքային առաջնությունում, մինչև 72 կգ քաշային կարգում, Ալինան բրոնզե մեդալի համար պայքարում հաղթել է Թուրքիայի մարզիկ Մերվե Պուլին և նվաճել Եվրոպայի առաջնության բրոնզե մեդալ։

2021 թվականին Վարշավայում տեղի ունեցած Եվրոպայի առաջնությունում՝ մինչև 68 կգ քաշային կարգում, ուկրաինացի մարզիկը նվաճել է բրոնզե մեդալ։

## Ծանոթագրություններ

## Արտաքին հղումներ
* олимпийская статистика на сайте Sports-Reference.com (англ.)
* профиль на сайте International Wrestling Database (англ.)
* Світлана Махиня: «Аліна завжди відрізнялася цілеспрямованістю»
* Торетчанка Алина Бережна (Махиня) стала чемпионкой Европы по спортивной борьбе
*Алина Махиня: "Тренеры взяли с собой в Баку сало и угощали нас, чтобы на ковре было больше сил"

Կատեգորիա:Ըմբշամարտի Եվրոպայի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ուկրաինացի ըմբշամարտիկներ
Լյուսի Իշխանյան

**Լյուսի Իշխանյան** (), ամերիկահայ անվանի դաշնակահար, խաչատրյանագետ։

## Կենսագրություն
Լյուսի Իշխանյանը ծնվել է Նյու Յորքում։ Ավարտել է Նյու Յորքի Ջուլիարդի երաժշտական բարձրագույն դպրոցը, որից հետո սովորել է Կոլումբիայի համալսարանում և ստացել հայագիտության և երաժշտագիտության դոկտորի աստիճան։ Հայ երաժշտությունը տարբեր երկրներում տարածելու համար Լյուսի Իշխանյանին անվանել են «Հայ երաժշտության դեսպան»։

Երաժշտի երկացանկում եղել են Կոմիտասի, Արամ Խաչատրյանի, Առնո Բաբաջանյանի, Ալեքսանդր Հարությունյանի, Էդուարդ Բաղդասարյանի, Էդվարդ Միրզոյանի և այլ կոմպոզիտորների ստեղծագործություններ։ 1961 թվականին Նյու Յորքի դաշնամուրի պրոֆեսորների կոնգրեսի կազմակերպած համերգում նա կատարել է Կոմիտասի, Ա. Խաչատրյանի, Ա. Հովհաննեսի, Ջ. Էնեսկուի և Է. Բլոխի ստեղծագործություններից։

1963 թվականին Լյուսի Իշխանյանը մասնակցել է ԱՄՆ Կառյան կազմակերպած համերգային շրջագայությանը (165 օր, Իրաք, Իրան, Պակիստան, Շրի Լանկա, Լիբանան, Սիրիա, Հորդանան, Հունաստան)։

1971 թվականին համերգներով հանդես է եկել Նյու Յորքում, նրա երկացանկում եղել են Արամ Խաչատրյանի «Մեծ սոնատը», 1974 թվականին՝ Փարիզում։

Բազմիցս եղել է Հայաստանում (առաջինը՝ 1961 թվականին)։ Նրա նախաձեռնությամբ կապեր են հաստատվել Նյու Յորքի Ջուլիարդի բարձրագույն երաժշտական դպրոցի և Երևանի Կոմիտասի անվան պետական կոնսերվատորիայի միջև, 1991 թվականին ստեղծել է հիմնադրամ՝ կոնսերվատորիայի լավագույն ուսանող-դաշնակահարների համար։

Եղել է «Արմինիըն Դայջեսթ» (1969–1976) ամսագրի հիմնադիր-խմբագիրներից, «Արմենիան Թայմս» թերթի խմբագիրը։

Լյուսի Իշխանյանը համերգներով շրջագայել է Եվրոպայի, Ասիայի, Ամերիկայի երկրներում, ԽՍՀՄ-ում։ 1962 թվականին նա Մոսկվայում մասնակցել է Պ. Ի. Չայկովսկու անվան միջազգային մրցույթին։

Արժանացել է Մ. դե Ֆալլայի «Գիշերներն Իսպանիայի պարտեզներում» կոնցերտի մրցույթի 1-ին մրցանակի, Փարիզի Արվեստագետների, գրականության, գիտության ակադեմիայի ընկերության ոսկե մեդալի։

Լյուսի Իշխանյանը մահացել է 2014 թվականի ապրիլին։

## Ծանոթագրություններ

## Արտաքին հղումներ
*Մրցում են ջութակահարներն ու թավջութակահարները

Կատեգորիա:Հայ դաշնակահարուհիներ
Կատեգորիա:Հայ երաժիշտներ
Վաչագան (գյուղ)

**Վաչագան**, գյուղ Հայաստանի Սյունիքի մարզի Կապանի տարածաշրջանում, Կապան քաղաքից մոտ 6 կմ հարավ-արևմուտք, Խուստուփ լեռան ստորոտին, Վաչագան գետի ակունքի մոտ։

Նախկինում ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ 1930-ական թթ. Վաչագան Վերինը և Վաչագան Ներքինը ձուլվեցին, իսկ հետագայում երկուսը միասին մտել են Կապանի շրջանագծի մեջ մեկ անվան տակ՝ Վաչագան։

## Պատմություն
Համագյուղացիների հուշերից օգտվելով, Հրաչ Նուրիջանյանը «Վաչագան» գրքում հայտնում է, որ շրջակա փոքր բնակավայրերից ձևավորվել է գյուղը։ Այդ բնակավայրն էին Քոլը, Պեյին ձորը, Ղուրչիկը, Ղրբանցը։ Մի առաջնորդ Վաչագան անունով հավաքել է այդ բնակավայրերի բնակիչներին, նրանց բնակեցրել այս գեղատեսիլ ու անառիկ վայրում և կոչել իր անունով։

Գյուղը անվանի գերդաստանների հայրենիք է այստեղ հիմնավորվել ու գործել են Նուրիջանյանները, Վեզիրյանները, Ղազարյանները, Ղոնյանները, Նազարեթյանները։ Նուրիջանյանները հայտնի առևտրականներ են եղել, նրանց քարավանները հասել են Միջին Ասիա, Հյուսիսային Կովկաս։

1878 թվականից գյուղում գործել է մասնավոր դպրոց։ Դասերը ընթանում էին Ալեքսանդր Նուրիջանյանի տանը։ Ուսումը վաչագանցիների համար հրատապ պահանջ էր դարձել. յուրաքանչյուր վաչագանցի հետևում էր լուսավորության գործին, ցանկանում կրթություն ստանալ։ Գյուղացիներից մեկը դպրոց կառուցելու համար գյուղի հարավային մասում նվիրեց մի կտոր հողաբաժին։

1913 թվականին եկեղեցու ունեցած 2500 ռուբլով բաքվաբնակ Փարսադան Նուրիջանյանի նախաձեռնությամբ և հոգաբարձուների խորհրդի հանգանակած միջոցներով շահագործման հանձնվեց դպրոցի մասնաշենքը։ Նոր մասնաշենքը 1927 թվականին կառուցվեց իրանաբնակ վաչագանցի Արսեն Նուրիջանյանի միջոցներով։

Ըստ Ղևոնդ Ալիշանի, նոր հարկացուցակով (1781 թ.) Վաչագանը Տաթևի վանքին տալիս էր 2200 դահեկան պտղի հարկ։

## Անվանի մարդիկ
* Վանյա Ղազարյան (1906-1973) — խորհրդային պետական և հասարակական գործիչ, ԽՄԿԿ անդամ, Հայկական ԽՍՀ Գերագույն խորհրդի պատգամավոր։
* Սոս Նուրիջանյան (1920-1968) — ԽՄԿԿ անդամ, Հայրենական մեծ պատերազմի վետերան, Բրեստի ամրոցի պաշտպան:
* Մարատ Նուրիջանյան (1941-1996) — հայ քանդակագործ, նկարիչ, ԽՍՀՄ նկարիչների միության անդամ:
* Ավիս Նուրիջանյան (1896-1938) – բոլշևիկ հեղափոխական, կուսակցական ու պետական գործիչ:
* Անդրանիկ Ղոնյան (1910-1977) —  հայ կուսակցական և հասարակական գործիչ, ԽՄԿԿ անդամ, լրագրող:
* Սարգիս Մանգասարյան (1918-1991) — հայ նկարիչ, Հայաստանի նկարիչների միության անդամ:

## Հուշարձաններ
* Երկրորդ աշխարհամարտում զոհված վաչագանցիներին նվիրված հուշարձան, կառուցվել է 1969 թ.
* Սոս Նուրիջանյանի արձանը
* Հացին աղբյուր, գտնվում է հին Քոլվա գյուղատեղիում
* Բալնոյ աղբյուր, գտնվում է Հացին աղբյուրի մոտ
* Քամ խաչ, գտնվում է գյուղից ներքև, Վաչագան գետի ափին
* X-XI դդ. եկեղեցի, գտնվում է հին Քոլվա գյուղատեղիում
* Քարայր-ուխտատեղի, որի մուտքի մոտ կան խաչքարեր
* Միաթռիչք կամուրջ, որը կապում է Վաչագանը Բաղաբուրջի հետ (կառուցվել է 1870 թ. գտնվում է Վաչագան գետի վրա)
* Արցախյան պատերազմում զոհված վաչագանցիներին նվիրված հուշաղբյուր, որը գտնվում է գյուղի կենտրոնում (1995 թ.)

## Պատկերասրահ
[մինի|[Սոս Նուրիջանյանի արձանը (քանդակագործ՝ Մարատ Նուրիջանյան)]]
մինի|Նվիրված Հայրենական մեծ պատերազմի զոհերի հիշատակին հուշարձան

## Ծանոթագրություններ

Կատեգորիա:Սյունիքի մարզի գյուղեր
Երաժշտական դրամա

**Երաժշտական դրամա** (), օպերայի նախնական անվանումներից է, որը XVI–XVII
դարերի սահմանագծին առաջացել է Իտալիայում։ Մինչև XVIII դարը օգտագործվել է «օպերա» եզրույթին զուգահեռ։

## Հասկացություն
Այն առաջադրվել է XIX դարի կեսին՝ պայմանավորված օպերայի պայմանականությունների դեմ պայքարով։

## Նպատակ և խնդիրներ
Նպատակը դրամատիկական թատրոնի սկզբունքներն օպերա ներմուծելն էր։ Երաժշտական դորամայի տեսական խնդիրների վերամշակմամբ  զբաղվել է Ռիխարդ Վագները։ Նա առաջադրել է կարևոր սկզբունք, ըստ որի՝ դրաման նպատակն է, երաժշտությունը՝ նրա իրագործումը։ Իր օպերաներում ձգտել է հին օպերայի ձևերը վերափոխել Երաժշտական դորամայի սկզբունքներով։ Նրա հայեցակարգը նպաստել է օպերայի արվեստի զարգացմանը։ Ազգային այլ
դպրոցների կոմպոզիտորներ (Ջուզեպպե Վերդի, Սերգեյ Վասիլևիչ Ռախմանինով, Ալեքսանդր Դարգոմիժսկի
և ուրիշներ) այդ խնդիրը լուծել են յուրովի։

## Դրամատիկ ստեղծագործություն
Դրամատիկական ստեղծագործության մեջ առավել կարևորված է երաժշտությունը (վոկալ և գործիքային)։ Երաժշտական դորամայի այդպիսի նմուշներ գոյություն են ունեցել աշխարհի հին և միջնադարյան թատրոններում (լիթուրգական դրաման՝ Եվրոպայում, երաժշտական թատրոնը՝ Չինաստանում և այլն)։ «Երաժշտական դրամա» են անվանում նաև արևելյան ասքերի հիման վրա ստեղծված երաժշտաբեմական երկերը («Լեյլի և Մեջնուն», «Ֆարհադ և Շիրին», «Թահիր և Զոհրա» և այլն)։

Հայկական թատրոնում 1910-1920-ական թվականներին ռեժիսոր Հովսեփ Ոսկանյանի ջանքերով բեմադրվել են «Լեյլի և Մեջնուն» (Արմեն Տիգրանյանի երգերով), «Սայաթ-Նովա» (Սայաթ-Նովայի երգերով, Շարա Տալյանի կոմպոզիցիայով) ներկայացումները։

## Եզրույթ
Դրանով բնորոշվում է գերիշխող դրամատիկական (ոչ կատակերգական, ոչ հեքիաթային) բովանդակության օպերայի ժանրը (Ջուզեպպե Վերդիի «Ռիգոլետտո», Ժորժ Բիզեի «Կարմեն» և այլն)։

Կատեգորիա:Օպերային տերմիններ
Կատեգորիա:Օպերայի ժանրեր
Կատեգորիա:Իտալիայի երաժշտություն
Կատեգորիա:Իտալերեն օպերային տերմիններ
Giant Bomb

**Giant Bomb**, ամերիկյան վեբ կայք, որը հրապարակում է նորություններ և ակնարկներ նվիրված համակարգչային խաղերին։ Ինչպես նաև կայքն ունի տվյալների բազա նվիրված խաղերին։ Կայքը հիմնադրվել է GameSpot-ի նախկին խմբագիր Ջեֆֆ Ջերստաննի և Ռայան Դէվիսի կողմից Whiskey Media-ի հետ համագործակցության արդյունքում։ Կայքը, 2011 թվականին Time ամսագրի կողմից ընգրկվել է «Թոփ-50» ամենահաճախ այցելվող կայքերի ցանկում։ 2012 թվականի մարտին կայքը գնվեց ամերկյան CBS Interactive ընկերության կողմից։

2022 թվականի հոկտեմբերի 3-ին Giant Bomb-ը և այլ առցանց նախագծեր, որոնք գնտվում էին Red Ventures-ի ղեկավարության ներքո, գնվեցին Fandom ընկերության կողմից։

## Պատմություն
2007 թվականի նոյեմբերի 28-ին Ջեֆֆ Ջերսթմաննը հեռացվեց GameSpot-ի խմբագրման բաժնի ղեկավարի պաշտոնից։ Հեռացումից հետը Ջեֆֆը սկսեց համագործակցել մի շարք վեբ դիզայներների հետ նոր կայքի մշակման համար։ Համացանցում սկսեցին լուրեր տարածվել, որ Ջեֆֆի հեռացման վրա ազդել է Eidos Interactive ընկերության ճնշումը, որը հարավում էր  Kane & Lynch: Dead Men խաղի հրատարակիչը, քանի որ Ջեֆֆը կայքում տեղադրել էր բացասական ակնարկ խաղի մասին։ Սակայն ավելի ուշ, կայքի ղեկավարությունը և CNET Networks ընկերությունը հայտարարեցին, որ հեռացումըկապված չէ այդ ակնարկի հետ։ Այս դեպքերից հետո կայքը լքեցին մի շարք խմբագիրներ, այդ թվում՝ Ալեքս Նավարրոն, Ռայան Դէվիսը, Բրէդ Շումեյկերը և Վաննի Կարավելլան։ Դէվիսը իր հեռացման մասին հայտարարեց 2008 թվականի փետրվարին, որպես այդպիսին հեռացման պատճառ նշելով Ջեֆֆի հեռացումը։

## Ծանոթագրություններ

Կատեգորիա:Կայքեր այբբենական կարգով
Կատեգորիա:Կայքեր ըստ թեմայի
Կատեգորիա:Համակարգչային խաղեր
Բարդ երկմաս ձև

**Բարդ երկմաս ձև**, երաժշտական ձև, որը բաղկացած է 2 մասից, որոնցից յուրաքանչյուրը (կամ միայն առաջինը) առավել բարդ է, քան պարբերությունը։ Մասերը համադրվում են՝ ըստ թեմայի, ֆակտուրայի և տոնայնության։ Ձևի հնագույն նմուշներ հանդիպում են 16-17-րդ դարերի սյուիտներում (դուբլ - Da capo՝ համադրվում են 2 համանուն, սակայն տարբեր պարեր)։ Բարդ ձևերի չափանիշային տեսակները ձևավորվել են Վիեննայի դասական դպրոցի կոմպոզիտորների գործերում։ Առավել տարածված են բարդ երկմաս ձևերը (պարեր, քայլերգեր՝ սկերցոներ, սոնատա-սիմֆոնիկ ցիկլի դանդաղ մասեր՝ տարբեր ժանրերի գործիքային, վոկալ ստեղծագործություններ և այլն)։

Բարդ երկմաս ձևերում (հնագույն օրինակներում մասերը գրվել են նույն տոնայնություններով) առաջին մասն ունի նախաբանի (Ն. Ա. Ռիմսկի-Կորսակովի «Սադկո» օպերայում՝ Վեդենեցյան հյուրի 2 երգը), իսկ երկրորրդը՝ եզրափակչի (Վ. Ա. Մոցարտի «Դոն Ժուան» օպերայում Դոն Ժուանի և Ցերլինայի դուետինոն) կամ կրկներգի (Մ. Ի. Գլինկայի «Բոլերո» ռոմանսը) բնույթ։ Այն առավել տարածված է վոկալ ստեղծագործություններում, քանի որ առանց ռեպրիզի հակադրումը պահանջում է բովանդակային հաստատում տեքստում, բեմավիճակում (Պ. Ի. Չայկովսկու «Պիկովայա դամա» օպերայում Լիզայի արիոզոն)։ Գործիքային երկերում կարող է կապվել թաքնված ծրագրային ենթատեքստով (Ֆ. Շոպենի նոկտյուռնը՝ g-moll op.15): Հակադիր մասերից բաղկացած ձևի կազմման սկզբունքն առավել բնորոշ է 19-20-րդ դարերի երաժշտությանը և ունի բազմապիսի գործածություն։ Այն ընկած է նաև կազմածո ձևերի (չունեն մասերի հաստատագրված քանակ) և նրանց դասավորության հիմքում (օր.՝ Ֆ. Շոպենի վալսը՝ Es-dur op. 18, որի սխեման է՝ ABCDA + կոդա)։ 19-րդ դարի երկրորդ կեսին և 20-րդ դարում բազմաթիվ բարդ երկմաս ձևերում մասերի հակադրությունն ուժեղանում է մինչև տեմպի տարբերությունները, որով մոտենում է հակադիր-կազմածո ձևերին։

Կատեգորիա:Երաժշտական եզրույթներ
Լեպի Միչա

**Լեպի Միչա** (, ի ծնո անունը՝ **Միրոսլավ Պրուժ** (, ), սերբ երաժիշտ, ով ստեղծագործում է տուրբո ֆոլկ ժանրում։ Հայտնի է Հարավսլավիայի պատերազմի մասին երգերով։

## Կենսագրական տեղեկություններ
Լեպի Միչան ծնվել է 1959 թվականի հունվարի 1-ին Հարավսլավիայի Սարաևո քաղաքում։ Ավարտել է միջնակարգ երաժշտական դպրոցը, այնուհետև աշխատել է մատուցող Սարաևո քաղաքում։ 1989 թվականին հանդես է եկել «Рулет среће» երաժշտական ալբոմով։ Իր երաժշտական գործունեության ընթացում ձայնագրել է 10 երգ տուրբո ֆոլկ ժանրում։

Սերբական Հանրապետության զինված ուժերի կազմում մասնակցել է Հարավսլավական պատերազմի մաս կազմող Բոսնիական պատերազմին, այնուհետև տեղափոխվել Բելգրադ։ Հայտնի է դարձել պատերազմի մասին իր առավել հեղինակավոր երգերով՝ «Република Српска» և «Горе Романиjе», որոնք ներառված են 1992 թվականին թողարկված «Крвава свадба» ալբոմում։

Իր երգերում Լիպա Միչան երբեմն քննադատում է Բոսնիա և Հերցեգովինայի բոսնիա-խորվաթական իշխանությանը։

Ներկայում բնակվում է Սերբիայի մայրաքաղաք Բելգրադում։ Ամուսնացած է։

Լեպի Միչան կրկին սերբական լայն հանրային ասպարեզում է հայտնվում «Ֆարմա» հեռուստահաղորդմանը մասնակցելով։ Նա մասնակցել է հաղորդման 5-րդ եթերաշրջանին (2013 թվական) և 7-րդ եթերաշրջանին (2015 թվական)։ 5-րդ եթերաշրջանում քվեարկության արդյունքներով հաղորդումը լքել է 28-րդ օրը, իսկ 7-րդ եթերաշրջանում՝ 132-րդ օրը։ Հաղորդումների ընթացքում կոնֆլիկտներ է ունեցել մյուս մասնակիցների հետ, որի ընթացքում տեղի են ունեցել նաև ծեծկռտուքներ։

## Երգեր
* *Рулет среће* (1989 թվական) 
* *Сад кад се растаемо* (1990  թվական) 
* *Крвава свадба* (1992  թվական) 
* *Православци* (1993  թվական) 
* *Србима за сва времена* (1993  թվական) 
* *Гдје цвјетају божури* (1994  թվական) 
* *Жено плаве косе* (1996  թվական) 
* *Свака ме зима на тебе сјећа* (1998  թվական) 
* *Oj Србијо, мајко моја* (2008  թվական) 
* *Процват* (2017  թվական) 

## Ծանոթագրություններ

Կատեգորիա:1959 ծնունդներ
Կատեգորիա:Հունվարի 1 ծնունդներ
Կատեգորիա:Սարաևո քաղաքում ծնվածներ
Կատեգորիա:Սերբ երգիչներ
Կատեգորիա:Սերբ երաժիշտներ
Կատեգորիա:Բոսնիական պատերազմի մասնակիցներ
Կատեգորիա:Բեմական կեղծանուններ
Լոդովիկո Կարաչի

**Լոդովիկո Կարաչի** (), իտալացի նկարիչ, փորագրիչ և քանդակագործ, Բոլոնիայի դպրոցի ամենավառ ներկայացուցիչներից մեկը։

## Կենսագրություն
Պրոսպերո Ֆոնտանայի աշակերտ Լոդովիկո Կարաչին իր բազմաթիվ ճամփորդությունների ժամանակ ուսումնասիրել է իտալացի վարպետների աշխատանքները։ Վերադառնալով Բոլոնիա՝ արվեստը վերակենդանացնելու վեհ նպատակով, նա իր զարմիկների՝ Ագոստինոյի և Անիբալեի հետ հիմնեց նկարչության նոր դպրոց՝ «Academia degli Incamminati» (բառացիորեն՝ «Ճիշտ ուղին բռնածների ակադեմիա») որը, չնայած մաներիստների ծաղրանքին, շուտով դարձավ Իտալիայի գեղարվեստական կրթության կենտրոնը։ Նրա սկզբունքների մաս էին կազմում բնության անմիջական դիտարկումը, հնագույն արվեստի ուսումնասիրությունը և մեծ վարպետների նմանակումը. գծագրության և շարժման մեջ՝ Միքելանջելոյին, գույնի մեջ՝ Տիցիանին, կոմպոզիցիայի և արտահայտման մեջ՝ Ռաֆայել Սանտիին։

Թեև այս ակադեմիայի նկարիչները (օրինակ՝ Կարաչիի առաջին օգնական Ջակոմո Կավեդոնեն), ում Լոդովիկո Կարաչին ինքն է անվանել «էկլեկտիկ», առանձնանում էին իրենց յուրօրինակ ոճով, նրանց աշխատանքում նմանություններ կային գեղանկարչության հայտնի գլուխգործոցների հետ։ Լոդովիկո Կարաչիի վաղ շրջանի աշխատանքներում (օրինակ՝ Բոսկոյի Սուրբ Միքելե եկեղեցու ֆրեսկոներում) չափազանց նկատելի է Կոռեջոյի և Պարմիջանինոյի նմանակումը։ Իր ավելի հասուն ստեղծագործություններում զգացվում է, որ նա ավելի անկախ է գործում (օրինակ՝ «Սրբուհին փառքի մեջ» և Սուրբ Բենեդիկտի կյանքը Բոսկոյի Սուրբ Միքելե մենաստանի ֆրեսկոներում)։ Էրմիտաժում են գտնվում «Սուրբ ընտանիքը», «Խաչակրում» և «Սուրբ Սեբաստիան» նկարները։ Նկարչին է վերագրվում հայտնի «Շախմատիստներ» կտավը, որն առանձնանում է հոգեբանական խոր գծերով և լույսի ու ստվերի նուրբ խաղով։

## Պատկերասրահ

Պատկեր:Carracci Lodovico Madonna.jpg|Մադոննա Բարգելինի. 1588. Բոլոնիայի ազգային պատկերասրահ
Պատկեր:Carracci Saint Hyacinth.jpg|Սբ. Կեսարիա


## Ծանոթագրություններ

## Արտաքին հղումներ
* Աշխատանքները աշխարհի թանգարաններում
 
Կատեգորիա:16-րդ դարի իտալացի նկարիչներ
Կատեգորիա:Իտալացի նկարիչներ
Կատեգորիա:Իտալացի փորագրիչներ
Կատեգորիա:Իտալացի գրաֆիկներ
Կատեգորիա:Բարոկկո ոճի նկարիչներ
Կատեգորիա:Բարոկկո ոճի արվեստագետներ
PCGamesN

**PCGamesN**, բրիտանական էլեկտրոնային ամասգիր, որը նվիրված է համակարգչային խաղերին, հիմնադրվել է 2012 թվականին։ Համարվում է Network N-ի դուստր ընկերությունը։

## Պատմություն
PCGamesN-ի մայր ընկերությունը՝ Network N, հիմնադրվել է 2012 թվականի մայիսին Future Publishing-ի նախկին աշխատակից Ջեյմս Բիննսի կողմից։ Հիմնադրումից մեկ ամսի անց թողարկվեց PCGamesN ամսագիրը։ Ամսագրի թողարկման ժամանակ, բացի հիմնադրից թիմում էր նաև PC Gamer-ի նախկին խմբագիր Թիմ Էդվարդսը։ 2012 թվականի օգոստոսին PCGamesN-ում ավելացավ ևս 10 նոր ալիք և 2 նոր խմբագիր, ինչի արդյունքում աշխատակիցների թիվը հասավ 7-ի։ 2015 թվականին կայքին միացան GamesMaster և Official PlayStation Magazine խմբագիրները։

## Ծանոթագրություններ

## Արտաքին հղումներ
* 

Կատեգորիա:Կայքեր այբբենական կարգով
Կատեգորիա:Կայքեր ըստ թեմայի
Կատեգորիա:Համակարգչային խաղեր
Լեոն Թոմաս III

**Լեոն Ջ.** **Թոմաս III** (, օգոստոսի 1, 1993, Բրուքլին, Նյու Յորք, Նյու Յորք, ԱՄՆ), ամերիկացի երգահան, երաժիշտ, դերասան և պարող, որն առավել հայտնի է Nickelodeon-ի Վիքտարիուսհեռուստասերիալում Անդրե Հարիսի դերով։

## Կենսագրություն և կարիերա
Լեոն Ջ. Թոմաս III-ը ծնվել է 1993 թվականի օգոստոսի 1-ին Բրուքլինում։ Նրա առաջին խաղացած դերը եղել է 2003 թվականին բրոդվեյի «Առյուծ արքա» ֆիլմում երիտասարդ Սիմբան։ 2004 թվականին նա մասնակցել է Էնթոնի Ռոբերտի *«Քերոլայն կամ Փոփոխություն» ֆիլմի* նկարահանման պրոցեսում։ Նա նաև մասնակցություն է ունեցել «*The Color Purple»* մյուզիքլում։ 2007 թվականին Թոմասը հայտնվեց «Ավգուստ Ռաշ» ֆիլմում Արթուրի դերում՝ կատարելով «La Bamba» երգը ։ Թոմասը նաև հյուր է եղել «*Jack's Big Music Show»-*ում և «*Just Jordan»-ում* ։ Նա նաև հայտնվել է Հարփերի դերում ԱյԿառլիհեռուստասերիալում։ 2010 թվականի մարտի 27-ին Վիքտարիուս նոր հեռուստասերիալի ներկայացումը կայացավ Nickelodeon-ում, որտեղ նա խաղաց գլխավոր դերերից մեկը մինչև 2013 թվականը։ Նա նաև հայտնվեց Անդրեի դերում ԱյԿառլի հեռուստատեսային հատուկ «Party with Victorious» հաղորդումում։

2012 թվականից նա սկսեց իր երաժշտական կարիերան՝ թողարկելով «*Metro Hearts»* միքսթեյփը։ Նա գրել է «Ain't No Other Me» երգը բրիտանական Stooshe խմբի համար, ինչպես նաև 4 երգ Արիանա Գրանդեի *[[Yours Truly]]* ալբոմի համար։ 2013 թվականի սեպտեմբերի 24-ին նա թողարկեց նոր սինգլ «Hello How Are You» ռեփեր Վիզ Խալիֆայի մասնակցությամբ։ 2014 թվականի հունվարի 1-ին նա թողարկեց նոր միքսթեյփ՝ *V1bes*։

## Ֆիլմագրություն

### Բրոդվեյ
* *The Lion King*
* *Caroline or Change*
* *The Color Purple*

## Դիսկոգրաֆիա
**Միքսթեյփներ**

* *Metro Hearts* (2012)
* *V1bes* (2014)
* *Genesis* (2018)

**Սինգլեր**

* 2012: «Countdown» (Վիկտորյա Ջասթիսի հետ միասին)
* 2012: «Take Care» (Արիանա Գրանդեի հետ միասին)
* 2013: «Hello How Are You» (Վիզ Խալիֆա մասնակցությամբ)

## Մրցանակներ

## Ծանոթագրություններ

## Արտաքին հղումներ
* Ռոջեր Էբերտի կինոտարեգիրք 2010 թ
* Լեոն Թոմաս III-ը ինտերնետ Բրոդվեյի տվյալների բազայում
* Էմմի մրցանակաբաշխություն՝ աչքի ընկնող մանկական ծրագիր 
* NAACP մրցանակներ - ակնառու կատարում երիտասարդական/մանկական սերիալում կամ հատուկ

Կատեգորիա:1993 ծնունդներ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:Ամերիկացի երեխա երգիչներ
Կատեգորիա:Ամերիկացի պարողներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ապրող անձինք
Կատեգորիա:Բրուքլինում ծնվածներ
Կատեգորիա:Օգոստոսի 1 ծնունդներ
Էնթոնի Օբի

**Էնթոնի Օբի** (, ), նիգերիացի ռազմական և պետական գործիչ, փոխգնդապետ, գեներալ Սանի Աբաչայի ռազմական ռեժիմի ժամանակ եղել է Օսուն նահանգի ռազմական կառավարիչ (1996-1998)։ Այնուհետև, 1998 թվականի օգոստոսին դարձել է Աբիա նահանգի ռազմական կառավարիչ՝ 1999 թվականի մայիսին իշխանությունը փոխանցելով քաղաքացիական նահանգապետ Օրջի Ուզոր Կալուին։

## Կենսագրություն
Օբին ծնվել է 1952 թվականի հունվարի 13-ին։ Նա ժառանգել էր խնդիրներ Օսուն նահանգում՝ Իֆե և Մոդակեկե քաղաքների բնակիչների միջև հակամարտություններով, որը երբեմն վերաճում էր բռնության։ Ճգնաժամ սկսվեց, երբ նրա վարչակազմը որոշեց տեղական խորհրդի շտաբը տեղափոխել մի քաղաքից մյուսը։ Էնթոնի Օբին ստեղծում է Թագավորական կոմիտե՝ ճգնաժամը լուծելու վերաբերյալ առաջարկություններ անելու համար և 1998 թվականի մարտին հայտարարում յոթօրյա ծոմապահության և աղոթքի ծրագիր՝ ուշադրությունը կենտրոնացնելով Իֆեի խաղաղության վրա։

Օսուն նահանգի կառավարման տարիներին նա գործարկեց ջրային կորպորացիայի գրասենյակը Իֆետեդոյում, սակայն համապատասխան ջրամատակարարում չտրամադրեց։ Երբ տեղական ինքնակառավարման աշխատակիցների արհմիության երկու խմբակցություններ սկսեցին հրապարակել երկու հակառակորդ տեղեկագրեր, Էնթոնի Օբին երկուսն էլ արգելեց։

1998 թվականի սեպտեմբերին փոխգնդապետ Էնթոնի Օբին լրագրողներին հայտնում է, որ համաձայն գեներալ Աբդուլսալամի Աբուբաքարի մտադրության՝ ժամանակավոր կառավարող խորհրդի 31 անդամները և բոլոր 36 պետական ռազմական կառավարիչները կհայտարարեն իրենց ունեցվածքի մասին, իսկ 1999 թվականի մայիսին մաքուր կառավարումը կհանձնեն քաղաքացիական կառավարիչներին։

Որպես Աբիա նահանգի կառավարիչ, նա կառուցել է Camp Neyia-ն՝ կառավարության նստավայրը և գոլֆի դաշտ Իգբերի լեռնային տեղանքում, որը շահագործման հանձնվեց իր պաշտոնավարման վերջին օրը՝ 1999 թվականի մայիսի 28-ին։

Օբին մահացել է 2022 թվականի հունվարի 1-ին 69 տարեկան հասակում։

## Ծանոթագրություններ

Կատեգորիա:Նիգերիացի ռազմական գործիչներ
Տիգրանուհի

**Տիգրանուհի**, պատմվածք, Ակսել Բակունցի ստեղծագործություններից, որը զետեղվել է 1935 թվականին լույս տեսած «Անձրևը» ժողովածուում։

## Տպագրման պատմություն
Պատմվածքը հրապարակվել է 1927 թվականի հունվարի 16-ին, «Խորհրդային Հայաստան» օրաթերթում, այնուհետև հեղինակի մշակումով 1935 թվականին զետեղվել է «Անձրևը» ժողովածուի մեջ։ Հետագայում՝ 1955 թվականին տպագրվել է հեղինակի երկերի երևանյան հրատարակության մեջ, ինչպես նաև «Ամբողջական գործը» բեյրության ժողովածուի Ա հատորում։ 1964 թվականին պատմվածքը զետեղվել է նաև երկերի 1-ին հատորում։ Ըստ հեղինակի կողմից արված նշումի՝ պատմվածքը գրվել է 1925 թվականին։

## Սյուժե
Վասիլը՝ ընտանիքի հայրը, տնտեսությունը վարելու նպատակով որոշում է պահել օրագիր, որտեղ նշում է ընտանիքի ծախսերն ու եկամուտները։ Նրա՝ օրագիր պահելու ցանկությունը, կապված էր հարևանին տրվելիք պարտքի հետ։ Քնելուց առաջ նրա գլխում մի միտք է ծագում, պարտքը մարել քրոջ՝ Տիգրանուհու միջոցով։ Օրագրում ներառվում էին նաև ընտանիքի անդամների և կենդանիների մասին տեղեկություններ։ Նշվում էր, թե ով որ օրը որտեղ էր գնացել, կենդանիներից, որ մեկն է կաթ տվել, որը՝ ոչ։ Իսկ Տիգրանուհուն վերաբերող գրվածքները առնչվում են միայն պարտքի հետ։ Տիգրանուհին կատարում էր ամեն մի չարքաշ աշխատանք՝ նվազեցնելով եղբոր պարտքը։ Շատ հաճախ Տիգրանուհին բոբիկ ոտքերով էր գնում քաղհան անելու, իսկ երբ վերջապես նրա համար գնում են ոտնամաններ, դրանք բաժին են հասնում Վասիլի կնոջը՝ Վարսենիկին։ Հարևանի կողմից ստացված գարու մասին նշումներից հետո օրագրում որպես կենցաղային փաստ Վասիլը նշում է նաև Տիգրանուհու մահվան մասին․ 
Տիգրանուհու մահվան առթիվ այլևս չկա ոչ մի հիշատակում։ Օրագրի հաջորդ երեսին Վասիլը գրել է միայն հետևյալը․

## Գաղափարական բովանդակություն
«Տիգրանուհին» պատմվածքի հիմքում ընկած է գյուղացիական կործանվող տնտեսության ողբերգությունը։ Պատմվածքի բովանդակությունը գյուղական ռեալիստական պատկերներով ու բնորոշ մանրամասնություններով հարուստ կյանքի մի ցնցող դրամա է։ Կենցաղավարության ծանր հոգսը սպանում է Վասիլի մարդկային բոլոր զգացմունքները, ամայացնում նրա հոգեկան աշխարհը, սառը հաշվի վերածում նրա կյանքը։ Նույնիսկ հարազատ քրոջ մահը ոչ մի զգացողություն չի առաջացնում նրա մեջ։ Ասես ոչինչ չէր պատահել։ Տիգրանուհին ինչպես ապրել էր աննկատ, նույնքան աննկատ էլ ավանդեց հոգին, իսկ աղքատությունը դարձյալ մնաց գյուղացու տնտեսության բնական վիճակ։ Պատմվածքը պատմում է ոչ թե այն մասին, ինչ որ եղել է, կամ ինչ որ կատարվել է, այլ այն մասին, ինչ չի եղել, կամ մնացել է նույնը։ Եվ հենց սա է ամենասոսկալին ու ողբերգականը։

## Ծանոթագրություններ

Կատեգորիա:Ակսել Բակունցի ստեղծագործություններ
Կատեգորիա:Վիքիպեդիա:ԵՊՀ ԻՄ հոդվածներ 2023
Շինշիլա նապաստակներ

**Շինշիլա նապաստակները**  նապաստակի երեք ցեղատեսակների խաչասերման արդյունք են, որոնք բուծվել են վերարկուների արտադրության համար։ Չնայած իրենց անվանը, նրանք ազգակից չեն և չեն կարող խաչասերվել շինշիլաների հետ, որոնք կրծողների դասին են պատկանում։ Ճագարները լագոմորֆներ են։ Մուտացիան նոսրացրել է մազերի դեղին պիգմենտը և դարձել գրեթե սպիտակ՝ այս կերպ փոխելով վայրի նապաստակի (ագուտիի) մորթու գույնը շինշիլայի։

Գոյություն ունի շինշիլլա նապաստակի երեք ցեղատեսակ, որոնք ճանաչվել են «Ճագարաբույծների ամերիկյան ասոցիացիայի» կողմից։

## Ստանդարտ շինշիլա
Ստանդարտ շինշիլան շինշիլայի բնօրինակ տարբերակն է, որի վրա մշակվում են ավելի մեծ տարբերակները։ Այն ունի փոքր մարմին։

## Ամերիկյան շինշիլա
Ամերիկյան շինշիլան կամ «ծանր քաշային շինշիլան» ավելի մեծ է, քան ստանդարտ շինչիլան, այն ունի կոմերցիոն մարմնի տեսակ, բայց նույն մորթին։ Մեծ չափերի համար բուծված ստանդարտ շինշիլաներից խաչասերեցին այս ցեղատեսակը։ Շինշիլա նապաստակները ստեղծվել են Ֆրանսիայում։ Նրանք ԱՄՆ են բերվել 1919 թվականին։ Ամերիկյան շինշիլա նապաստակը, որը բուծվել է որպես մսի և մորթու համար, կարող է պահվել որպես պինդ, դիմացկուն ընտանի կենդանի։ Ամերիկյան շինշիլա նապաստակները կանոնավոր խնամք չեն պահանջում։ Հասուն ամերիկյան շինշիլա նապաստակները տարբեր քաշ ունեն կախված սեռից։ Այս կարճահասակ նապաստակները միջին երկարության մարմնին ունեն՝ մի փոքր կորությամբ սկսած պարանոցի ծայրից և մինչև պոչամաս։ Նրանց ականջները ուղիղ են։ «Կատարելության ստանդարտի» համար բուծման ժամանակ առաջմային է մորթու որակը։ Ամերիկյան շինշիլան վեցերորդ կարգի խաչասերում է։ Ամերիկյան շինշիլա նապաստակը բուծվել է խոշոր ստանդարտ շինշիլա նապաստակից՝ ավելի մսեղ նապաստակ ստանալու համար։ Նրանք սկզբում կոչվում էին «Ծանր քաշային շինշիլլա նապաստակներ»։

Կրտսեր և միջին աստիճանի ամերիկյան շինշիլա նապաստակները կարող են ցուցադրվել իրենցից բարձր տարիքային դասակարգմամբ, եթե նրանք ավելորդ քաշ ունեն։ Ամերիկյան շինշիլա նապաստակը ներառված է «The Livestock Conservancy»-ում որպես միակ «կրիտիկական վտանգված» նապաստակն այս պահին։

Ամերիկյան շինշիլա նապաստակները արագ բուծվող կենդանիներ են։

## Հսկա շինշիլա
մինի|Հսկա շինշիլա
Հսկա շինշիլան, շինշիլայի և ֆլամանդական հսկա ցեղատեսակների խաչասերման արդյունք է. դրանց հայրենիքը ԱՄՆ-ն է։ Այս ցեղատեսակի նաստակների միսն է հիմնականում օգտագործվում է։

## Արտաքին հղումներ
* The Giant Chinchilla Rabbit Association
* North Dakota State University Agriculture
* American Chinchilla Rabbit Breed History
* Breeds of Rabbits
* Facts about chinchillas
* American Chinchilla Rabbits

## Ծանոթագրություններ

Կատեգորիա:Վիքիպեդիա:ԲՊՀ հոդվածներ 2023
Կատեգորիա:Նապաստակներ
Շելեֆտե

**Շելեֆտե** (․ , locally ), քաղաք Շվեդիայի հյուսիսարևելյան մասում՝ Վեստերբոտեն լենում (շրջանում), Շելեֆտեէլվեն գետի ափերին, Բոտնիկական ծովածոցից մոտավորապես 15 կիլոմետր հեռավորության վրա։ Վարչական կենտրոնն է նույնանուն համայնքի, որի բնակչության թվաքանակը 2021 թվականի տվյալներով եղել է 73․246։ Զբաղեցնում է 21,74 քառակուսի կիլոմետր տարածք։  Քաղաքի միջով է անցնում եվրոպական E04 ավտոերթուղին։ Բնակավայրից 17 կիլոմետր դեպի հարավ ընկած է նրան սպասարկող օդանավակայանը։ Շելեֆտեում գործող խոշոր ձեռնարկություններից են Boliden AB (шв.) ընկերության մետալուրգիական գործարանները, Skellefteå Kraft (шв.) ընկերության ջրաէլեկտրակայանը, մարտկոցներ արտադրող Tieto ընկերությունը։

Շելեֆտեում է ծնվել շվեդ ժամանակակից անվանի գրող, «Հազարամյակ» հանրահայտ եռագրության հեղինակ Ստիգ Լարսոնը։ Քաղաքի անունը հիշատակվում է «Վիշապի դաջվածքով աղջիկը» գրքում։ Շելեֆտեին լայն համբավ է բերել նույնանուն հոկեյի թիմը, որը բազմիցս նվաճել է Շվեդիայի չեմպիոնի տիտղոսը, Hockey Archives վարկածով էլ 2012/2013 մրցաշրջանում եվրոպական ակումբների մեջ, ներառյալ Մայրցամաքային լիգայի թիմերը, զբաղեցրել է երրորդ տեղը։

## Բնակչության թվաքանակի փոփոխությունները
* 1860-ական թվականներին - 300-ից 400 բնակիչ
* 1887 թ․ - 1000-ից փոքր-ինչ ավելի
* 1930 թ․ - 5203
* 1950 թ․ - 12․217
* 1970 թ․ - 27․456
* 1995 թ․ - 31․940
* 2010 թ․ - շուրջ 32․000 բնակիչ

## Պատմություն
Բնակավայրը հիմնադրվել է 1845 թվականին։ 20-րդ դարի սկզբներից այստեղ զարկ է տրվել հանքարդյունաբերությանն ու մետաղաձուլությանը, հատկապես ոսկու արդյունահանմանը, ինչի հիման վրա էլ Շելեֆտեին տրվել է *Ոսկե քաղաք* *Guldstaden* ("gold town") մականունը։ Քաղաքը բուռն թափով աճել ու զարգացել է հատկապես 1950-ական և 1960-ական թվականներին, քաղաքական տեսակետից դարձել շվեդական սոցիալ-դեմոկրատական շարժման պատվարը։

Քաղաքում խոշորագույն գործատուն շարունակում է մնալ հանքարդյունահանմամբ և մետաղաձուլմամբ զբաղվող Boliden AB ընկերությունը, որի աշխատողների թիվը հասնում է երեք հազարի։ Գործում են նաև Scania և Komatsu մակնիշների ավտոմեքենաներ հավաքող ձեռնարկություններ։ 2020 թվականին Northvolt ընկերությունը մարտկոցներ արտադրող մի մեծ ձեռնարկության հիմքն է դրել, որն իր առաջին արտադրանքը տվել է 2021 թվականի դեկտեմբերին։

## Կլիմա
Շելեֆտեին բնորոշ է մերձարկտիկականից խոնավ մայրցամաքայինին անցում կատարող կլիման (Köppen climate classification-ի դասակարգմամբ՝ Dfc)՝ մեղմ ամառներով և ցուրտ ու ձնառատ ձմեռներով։ Կլիմայի որոշ մեղմացմանը նպաստում է Բոտնիկական ծովածոցին մոտ գտնվելը։

## Քույր քաղաքներ
Շելեֆտեի քույր քաղաքներն են՝

* , Ռաահե, 1946 թվականից
* , Լյոգստոր, 1946 թվականից
* , Մո ի Ռանա, 1946 թվականից
* , Պարդուբիցե, 1967 թվականից
* , Տալլին, 1982 թվականից
* , Տոնլին, 1998 թվականից

## Պատկերասրահ

Map_of_old_Skelleftea.jpg|Շելեֆտեի հատակագիծը 1648
Skellefteå1870.JPG|Շելեֆտեն 1870 թ.
Bonnstan.jpg|Հին քաղաքամասը.
Skelleftea_museum.jpg|Թանգարանն ու մշակույթի կենտրոնը
Brinken Skelleftea 20090504.jpg|Քաղաքապետարանը


## Ծանոթագրություններ

## Արտաքին հղումներ
*Tourist in Skellefteå – Զբոսաշրջային տեղեկատվություն շվեդերեն, անգլերեն, գերմաներեն
* skelleftea.se  Շելեֆտեի համայնքի պաշտոնական կայքէջը
* 
* История бомжа-миллионер из Шеллефтео 

Կատեգորիա:Շվեդիայի բնակավայրեր
Կատեգորիա:Շվեդիայի քաղաքներ
Պիոս XII

**Պիոս XII** (, գահակալությունից առաջ` **Էուջենիո Մարիա Ջուզեպպե Ջովանի Պաչելի**, , ), Պապ 1939 թվականի մարտի 2-ից մինչև 1958 թվականի հոկտեմբերի 9-ը։ Հռչակեց Մարիամ Աստվածածնի Համբարձման դոգման և աշխարհը խորհրդանշական կերպով նվիրեց Մարիամի անարատ սրտին 1942 թ. 1967 թվականի հոկտեմբերի 18-ին Պողոս VI Պապը սկսեց Պիոս XII-ի երանացման գործընթացը։ Դարձել է առաջին Պապը, ով ընտրվել է պետքարտուղարներից Կլիմենտ IX- ից հետո 1667 թ. Իր հովվապետության ժամանակ Պիոս XII-ը սրբերի շարքը դասեց 34 հոգու, այդ թվում Պիոս X-ին, իսկ 41-ին օրհնեց։ 1949 թվականին նա անաստված էր անվանել Չեխոսլովակիայի կոմունիստ առաջնորդներին։ Պիոս XII-ը կոչվում էր «Պապ Մարիամ»՝ Աստծո Մայրին իր մեծ նվիրվածության համար, որը դրսևորվում էր Նրա Վերափոխման վերաբերյալ նրա հռչակած դավանանքում։ Նա նշանակալի ներդրում է ունեցել կաթոլիկ սոցիալական դոկտրինի զարգացման գործում։ Պիոս XII պապը մահացել է  Հոկտեմբերի 9 ին 1958 թվականի։

Նրա հայրապետությամբ ավարտվում է *« Պիոսի դարաշրջանը »*։

## Ծանոթագրություններ

Կատեգորիա:Երկրորդ համաշխարհային պատերազմի քաղաքական առաջնորդներ
Կատեգորիա:Իտալացի հակակոմունիստներ
Կատեգորիա:Իտալիայի կարդինալներ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Հռոմի պապեր
Կվետա Պացովսկա

**Կվետա Պացովսկա** (, ), չեխ նկարիչ, քանդակագործ, նկարազարդող, գրաֆիկական դիզայներ, ուսուցիչ։ Մանկական գրականության մեջ իր ունեցած ավանդի համար 1992 թվականին արժանացել է Հանս Քրիստիան Անդերսենի անվան մրցանակի։

## Կենսագրություն
Կվետա Պացովսկան ծնվել է Պրահայում։ 1947 թվականին ավարտել է Պրահայի Գրաֆիկայի պետական պետական դպրոցը, որից հետո ուսումը շարունակել է Պրահայի Կիրառական արվեստի համալսարանում։ Չեխ նկարիչ, քանդակագործ, չեխական կուբիզմի խոշորագույն ներկայացուցիչ Էմիլ Ֆիլայի ղեկավարությամբ սովորել է մոնումենտալ նկարչություն։ 1952 թվականին ավարտել է ուսումը և զբաղվել մանկական գրքերի և ամսագրերի նկարազարդմամբ։

Կվետա Պացովսկան ամուսնացած է եղել հայտնի գրաֆիկական դիզայներներ Միլան Գրիգարայի հետ։ Նրանց երեխաները նույնպես արվեստի հետ կապված մասնագիտություններ են ընտրել․ Ստեփանը դարձել  լուսանկարիչ, Անդրեյը՝ գրաֆիկական դիզայներներ։ Գրքի նկարազարդումների շնորհիվ Կվետա Պացովսկայի անունը հայտնիություն է ստացել մի շարք երկրներում։ Նկարչի աշխատանքները ցուցադրվել են Չեխիայում և Չեխիայից դուրս ցուցահանդեսներում։

Կվետա Պացովսկան արժանացել է մի շարք կարևոր միջազգային մրցանակների, այդ թվում Հանս Քրիստիան Անդերսենի անվան մրցանակի, որը նա ստացել է Երիտասարդների գրքերի միջազգային խորհրդի (IBBY) կողմից։

1993 թվականին նկարչուհին արժանացել է նաև «Ոսկե նամակ» մրցանակին՝ «Տարվա ամենագեղեցիկ գիրքը» անվանակարգում՝ իր «Թղթե դրախտ» գրքի համար, որը նվիրված է գերմանացի նկարիչ և գրող Կուրթ Շվիթերսին։

Որպես հրավիրված պրոֆեսոր Կվետա Պացովսկան 1992-1994 թվականներին աշխատել է Բեռլինի արվեստի համալսարանում, իսկ 1998 թվականին՝ Մեծ Բրիտանիայի Քինգսթոնի համալսարանում։

Կվետա Պացովսկան մահացել է 2023 թվականի փետրվարի 6-ին։

## Ծանոթագրություններ

## Արտաքին հղումներ
* Květa Pacovská (1928) ilustrátorka ověnčená řadou cen za knižní grafiku
* Kveta Pacovska . An Illustrator from Prague
* Květa Pacovská slaví osmdesátiny
* Marta Sylvestrová — Univerzální umění komunikace Květy Pacovské 
* Hans Christian Andersen Award for Illustration 2014—1966

Կատեգորիա:Նկարիչներ այբբենական կարգով
Կատեգորիա:Ուսուցիչներ
Կատեգորիա:Քանդակագործներ
Կատեգորիա:Կին քանդակագործներ
Կատեգորիա:Չեխ կին արվեստագետներ
Կատեգորիա:Չեխ նկարչուհիներ
Կատեգորիա:Չեխ մանկագիրներ
Կատեգորիա:Չեխ գրաֆիկական դիզայներներ
Կատեգորիա:Չեխ մանկավարժներ
Կատեգորիա:Երկարակյացներ
Լյուկ Շտեյն

**Լյուկ Շտեյն** (, ), Զիմբաբվեն ներկայացնող լեռնադահուկորդ, 2014 թվականի Օլիմպիական խաղերի մասնակից։ Զիմբաբվեի պատմության մեջ առաջին մարզիկը, որ մասնակցել է ձմեռային օլիմպիական խաղերին։

## Կենսագրություն
Սոչիի Օլիմպիական խաղերում Լյուկ Շտեյնը ներկայացնում էր Զիմբաբվեն․ նա այս երկրի առաջին և առայժմ միակ մարզիկն է ձմեռային օլիմպիական խաղերի անցկացման ողջ ընթացքում։ Այդ պատճառով խաղերի բացման արարողության ժամանակ հենց նա էր տանում իր երկրի դրոշը։

Երեք տարեկանում Լյուկը ծնողների հետ լքել է Զիմբաբվեն և ապրել Շվեյցարիայում, Ֆրանսիայում, Մեծ Բրիտանիայում, իսկ այժմ տեղափոխվել է ԱՄՆ, որտեղ սովորում է Կոլորադոյի համալսարանում։

Օլիմպիական խաղեր կատարած իր այցի մասին Լյուկն ասել է․

Ես ծնվել եմ Զիմբաբվեում, դա իմ արյան մեջ է։ Ես աֆրիկացի եմ, նույնիսկ եթե դա իմ արտաքինից չի երևում։ Ինչո՞ւ չներկայացնել Զիմբաբվեն։ Դա յուրահատուկ հնարավորություն է։

Խաղերի մարզական ծրագրում Շտեյնը մրցել է ոլորավայրէջք և հսկա ոլորավայրէջք մրցաձևերում։ Ելույթը դժվար է հաջողված անվանել. հսկա ոլորավայրէջքում նա զբաղեցրել է 57-րդ տեղը՝ 3 րոպե 6,55 վայրկյան ընդհանուր ժամանակով, իսկ ոլորավայրէջքը Լյուկն առհասարակ չի ավարտել։ Այնուամենայնիվ, այդ խաղերին հայտնվելու հենց փաստով նա ինքն իրեն գրել է Զիմբաբվեի պատմության մեջ, որտեղ ձյուն չի տեղացել ավելի քան 50 տարի։

## Ծանոթագրություններ

Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Զիմբաբվեի լեռնադահուկորդներ